Edgar Çani

Edgar Junior Çani (lindur më 22 korrik 1989) është një futbollist profesionist shqiptar i cili si sulmues për klubin italian Vibonese dhe kombëtaren shqiptare.

Çani është produkt i klubit italian Pescara dhe e nisi karrierën e tij si profesionist me Delfinët në vitin 2007. Ai më pas u huazua në disa klube në Serie B përpara se të transfehej te polakët e Polonia Warszawa në vitin 2011. Atje ai pati një konfilkt me presidentin dhe trajnerin e klubit duke bërë që të largohej nga klubi në fillim të vitit 2013, duke u rikthyer në Itali dhe duke firmosur me Catanian, që luante në Serie A. Çani dështoi të dhuronte ndonjë impakt në gjashtë muajt e qëndrimit të tij në klub, duke bërë që të huazohej te Carpi për sezonin 2013–14. Pasi shënoi vetëm një gol gjatë gjashtë muajve qëndrim te Bardhekuqtë, ai u huazua te Bari për pjesën e mbetur të sezonit ku shënoi katër herë. Për sezonin tjetër, ai u rikthye te Catania e cila kishte rënë në Serie B.

Një lojtar i kombëtares shqiptare që nga viti 2012, atij i'u deshën vetëm tre minuta për të debutuar me gol në një ndeshje miqësore në shkurt 2012. Ai ishte një nga lojtarët më të rëndësishëm të kombëtares në fushatën e kualifikueseve të Kupës së Botës 2014, duke shënuar dy herë, pavarësisht se kombëtarja dështoi për t'u kualifikuar.

Karriera me klube
Karriera e hershme

Çani lindi në Shqipëri por u rrit në Città della Pieve të Provincës së Peruxhias në qëndër të Italisë. Ai u zbulua për herë të parë nga një skaut i Pescarës në vitin 2004, dhe më pas firmosi me Bardhekaltrit.

Palermo & huazimet te skuadrat e Serie B

Pasi luajti në pjesën e parë të sezonit 2007–08 me Pescarën në Serie C1, më 31 janar 2008, Palermo konfirmoi se kishte firmosur me sulmuesin nga Pescara, sëbashku me Luca Di Matteo respektivisht për 600,000 € dhe 500,000 € respektivisht. Në qershor 2008, Pescara bëri një zbitje të çmimit për të dy lojtarët, duke i shitur të dy për 450,000 €.US Città di Palermo Report and Accounts on 30 June 2008 

Çani bëri debutimin e tij në Serie A më 27 prill 2008 në barazimin pa gola kundër Atalantës.

Ascoli

Në korrik 2008, Ascoli konfirmoi se ata kishin firmosur me Çanin në formë huazimi nga Palermo për sezonin 2008–09 Serie B.
Gjatë kohës së tij te Ascoli, ai shënoi katër gola në 24 paraqitje, ku shumicat e tyre i luajti si titullar. Ascoli e përfundoi sezonin 2008–09 në vendin e 16të.

Sezoni 2009–10 me Padovën & Piacenzën

Më 20 gusht 2009, ai u huazua te klubi tjetër i Serie B, Padova. Në pjesën e parë të sezonit 2009–10, ai shënoi vetëm dy gola në 19 paraqitje.

Ai u largua nga Padova në janar 2010 për t'u transferuar te klubi tjetër në Serie B, Piacenza, për të luajtur në pjesën e mbetur të sezonit 2009–10. Ai bëri debutimin e tij me Piacenzën duke shënuar dy gola në fitoren 3–1 në shtëpi kundër Triestinës. Triestina kaloi e para në avantazh me një gol të shënuar nga Marcello Cottafava në minutën e 10të të ndeshjes, por Çani shënoi dy herë në minutat 55 dhe 64 për të përmbysur rezultatin, kurse italiani Davide Moscardelli shënoi golin e sigurisë në minutën e 89të.Triestina vs. Piacenza - 30 January 2010 - Soccerway Ai arriti të shënojë edhe katër gola të tjerë deri në fund të sezonit, duke e mbyllur atë me gjashtë gola në 14 paraqitje.

Modena

Pasi huazimi i tij te Piacenza mbaroi në fund të sezonit, ai dërgua sërisht në huazim, këtë herë te Modena, një klub tjetër në Serie B, në korrik 2010. Më 13 nëntor 2010, Çani shënoi dy herë në fitoren 2–1 kundër Vicenzës duke përmbysur disavantazhin e pjesës së parë.Modena vs. Vicenza - 13 November 2010 - Soccerway Pas këtij dygolëshi, Çani shënoi një gol tjetër shtatë ditë më vonë në humbjen 3–2 kundër Torinos, duke shënuar golin e avantazhit momental 1–2 në minutën 24të.Torino vs. Modena - 20 November 2010 - Soccerway Ai e përfundoi sezonin 2010–11 Serie B me Modenën duke luajtur 34 ndeshje dhe duke shënuar pesë gola.

Polonia Varshava

Në vitin e ardhshëm ai u transferua në Poloni te Polonia Varshava. Çani bëri debutimin e tij me klubin më 29 korrik 2011 duke dytë në fushën e lojës në minutën e 91të në suksesin 1–0 kundër Lechia Gdańsk.Polonia Warszawa vs. Lechia Gdańsk - 13 July 2011 - Soccerway Më 18 shtator, Çani shënoi golin e parë në Poloni në duke shënuar të dytin në fitoren 2–1 brënda fushe kundër Legia Varshava.Polonia Warszawa vs. Legia Warszawa - 18 September 2011 - Soccerway Vetëm tre ditë më vonë, ai shënoi dygolëshin e parë të sezonit në fitoren 4–0 jashtë fushe kundër Ruch Radzionków, ndeshje e vlefshme për kupë.Ruch Radzionków vs. Polonia Warszawa 21 September 2011 - Soccerway Çani vazhdoi formën e tij të mirë duke shënuar në barazimin 1–1 kundër Górnik Zabrze më 15 tetor dhe golin e vetëm në fitoren 1–0 kundër Lech Poznań më 4 nëntor.Polonia Warszawa vs. Górnik Zabrze 15 October 2011 - SoccerwayPolonia Warszawa vs. Lech Poznań 4 November 2011 - Soccerway

Më 25 nëntor 2014, Çani i dhuroi fitoren skuadrës së tij me dy gola të shënuar në fitoren 2–1 kundër Podbeskidzie Bielsko-Biała. Skuadra kundërshtare kaloi e para në avantazh me golin e polakut Mariusz Sacha në minutën e katërt, por Çani shënoi dy herë në minutat 72 dhe 84 duke i dhuruar fitoren skuadrës.Polonia Warszawa vs. Podbeskidzie 25 November 2011 - Soccerway Vetëm një javë më vonë, Çani shënoi një tregolësh, të parin në karrierën e tij, në fitoren 3–1 jashtë fushe kundër Lechia Gdańsk,Lechia Gdańsk vs. Polonia Warszawa 2 December 2011 - Soccerway duke arritur në kuotën e 10 golave sezonal. Këto ishin golat e tij të fundit për vitin 2011. Ai e nisi vitin 2012 duke shënuar në fitoren 2–0 jashtë fushe kundër Łódzki KS më 17 shkurt.Łódzki KS vs. Polonia Warszawa 17 February 2012 - Soccerway Ai e mbylli sezonin 2011–12 me 13 gola në 28 paraqitje në të gjitha kompedicionet, ku 26 i luajti në ligë dhe 2 në kupë, duke qënë gjithash golashënuesi më i mirë i skuadrës.

Pas mbylljes së sezonit, Çani hyri në një konflikt me pronarin e klubit dhe gjithashtu dhe me trajnerin e skuadrës. Që në janar 2012, ai filloi të kërkojë një skuadë të re, por në fund vendosi për të firmosur një kontratë të re tre vjeçare me Polonian. Në verën e vitin 2012, për tre muaj ai refuzoi për t'u rikthyer në Poloni pas pushimeve në Itali duke humbur fazën përgatitore të skuadrës. Pas rikthimit, ai nuk luajti rregullisht, deri sa arriti një marrëveshje me trajnerin duke lëvizur te skuadra e të rinjëve. Transferimi i tij te Catania u diskutua nga mediat polake, të cilat thonin se ai ishte ende nën kontratë me Polonia Varshava deri në vitin 2015.

Catania dhe huazimet

Pasi ndërpreu kontratën e tij me Polonia Warsaw, Çani bëri rikthimin e tij në Serie A, duke firmosur një kontratë tre vjeçre me Catanian më 22 janar 2013. Ai bëri debutimin e tij me klubin më 3 mars 2013 në një ndeshje kundër Interit, duke hyrë në fushë si zëvëndësues në minutën e 85 në vend të Gonzalo Bergessio, dhe duke marrë një karton të verdhë një minutë më vonë, me Catanian që u mposht me rezultatin 3–2 në shtëpi.

Carpi

Ai u dërgua në huazim te Carpi F.C. në Serie B më 23 korrik 2013. Atje ai u takua me shqiptarin Ledian Memushaj, i cili ishte gjithashtu në huazim te Carpi nga Lecce. Çani bëri debutimin e tij me Carpin më 11 gusht 2013 kundër Regginës, ndeshjen e vlefshme për raundin e dytë të Coppa Italia e cila përfundoi me humbjen 1–0, me Çanin i cili luajti në të gjithë ndeshjen.Reggina vs. Carpi - 11 August 2013 - Soccerway Debutimi i tij i ligë erdhi më 24 gusht 2013 kundër Ternana, e cila përfundoi me një humbje tjetër 1–0 me Çanin që luajti sërisht në të gjithë ndeshjen.Ternana vs. Carpi - 24 August 2013 - Soccerway Ai shënoi golin e parë me klubin më 21 shtator 2013 në një ndeshje kundër Cesenës, ku ai hyri në fushën e lojës si zëvëndësues në minutën e 77 në vend të anësorit Alessandro Sgrigna dhe shënoi golin e vetëm të skuadrës 10 minuta më vonë, Carpi humbi ndeshjen me rezultatin 4–1.Cesena vs. Carpi - 21 September 2013 - Soccerway

Bari

Në janar 2014, ai u huazua te Bari deri më 30 qershor 2014. Ai bëri debutimin e tij me klubin më 1 shkurt 2014 në një ndeshje kundër Bresciës duke hyrë si zëvëndësues në minutën e 84 në vend të Stefano Sabelli, me Barin e cila u mposht me rezultatin 2–1.Brescia vs. Bari - 1 February 2014 - Soccerway Ai luajti ndeshjen e parë si titullar më 22 mars 2014 kundër Crotones e cila u mbyll në barazim pa gola, ku Çani luajti në të gjithë ndeshjen.Crotone vs. Bari - 22 March 2014 - Soccerway Ndeshja e dytë si titullar erdhi më 26 prill 2014 kundër Padovës, e cila përfundoi me fitoren 2–1 jashtë fushe me Çanin që u zëvendësua në minutën e 62 në vend të brazilianit João Silva.Padova vs. Bari - 26 April 2014 - Soccerway Çani u zhbllokua më në fund me Barin, duke shënuar në një ndeshje kundër Carpit, skuadër ku ai kishte luajtur para se të vinte te Bari, ku ai ishte vendosur në formacion dhe shënoi vetëm dy minuta pasi ndeshja kishte filluar. Bari fitoi ndeshjen me rezultatin 2–1 jashtë fushe.Carpi vs. Bari - 13 May 2014 - Soccerway Ky ishte goli i tij i parë pas tetë muajsh. Më 30 maj 2014, Çani shënoi një dygolësh në superfitoren 4–1 të Barit kundër Novarës në ndeshjen mbyllëse të sezonit të rregullt 2013–14 Serie B. Bari ishte në disavatazh 1–0, por Çani barazoi rezultatin në minutën e 62 pas një gjuatje me kokë pas krosimit të mesfushorit Daniele Sciaudone dhe shënoi Golin e dytë me një gjuajtje me këmbën e djathtë pas krosimit të mbrojtësit Stefano Sabelli në minutën e 74.Bari vs. Novara - 30 May 2014 - Soccerway Bari e përfundoi sezonin e rregullt në vendin e shtatë dhe ata ishin një nga gjashtë skuadrat e përfshira në ndeshjet play-off për ngjitjen në Serie A për sezonin e ardhshëm.Tables - Serie B - Italy - Results, fixtures, tables and news - Soccerway Ata u shortuan për të luajtur kundër Crotones në çerek–finale.

Bari luajti kundër Crotones më 3 qershor 2014 duke fituar me rezultatin 3–0 jashtë fushe, ku Çani luajti 90 minuta.Crotone vs. Bari - 3 June 2014 - Soccerway Me këtë fitore, Bari avancoi në gjysmë–finale, ku u përballën Latinën, në një fazë me dy ndeshje. Çani shënoi në ndeshjen e parë, e luajtur më 8 qershor dhe e mbyllur në barazim 2–2. Crotone kaloi e para në avantazh falë një autogoli të shënuar nga mbrojtësi brazilian i Barit Diego Polenta në minutën e 22, por Çani shënoi golin e barazimit në minutën e 67 me një goditje me kokë, e pasur me golin e portugezit João Pedro në minutën e 79 që i dha avantazhin momental Barit, por mesfushori Stefan Ristovski fiksoi barazimin 2–2 me një gol të shënuar në minutën e 90.Bari vs. Latina - 8 June 2014 - Soccerway Ndeshja e kthimit u luajt më 12 qershor e cila solli rezultatin e njëjtë 2–2, me Çanin që luajti në të gjithë ndeshjen.Latina vs. Bari - 11 June 2014 - Soccerway Me rezultatin e përgjithshëm 4–4, Latina avancoi në finale pasi kishte një renditje më të mirë se Bari në sezonin e rregullt, pasi ata e mbyllën sezonin në vendin e tretë kurse Barin në të shtatin.

Rikthimi te Catania në Serie B

Pasi përfundoi huazimet te Carpi dhe Bari, ai u rikthye te Catania për sezonin 2014–15 Serie B. Ai nuk u përfshi në skuadër për ndeshjen e parë të sezonit kundër,Catania vs. Virtus Lanciano - 30 August 2014 - Soccerway por u rikthye të luajë si titullar në ndeshjen e dytë më 7 shtator 2014 kundër Pro Vercelli e cila u mbyll me humbjen 3–2.Pro Vercelli vs. Catania - 7 September 2014 - Soccerway Në ndeshjen e shtatë në ligë midis Catanias dhe Frosinone më 4 tetor, Çani hyri në fushën e lojës në minutën e 68 duke zëvëndësuar argjentinasin Sebastián Leto por u nxorr jashtë me karton të kuq pas vetëm pesë minutash.Frosinone vs. Catania - 4 October 2014 - Soccerway Ai bëri rikthimin e tij nga pezullimi më 25 tetor dhe shënoi golin e parë me Catanian në fitoren 3–1 kundër Vicenzës, ndeshje e vlefshme për javën e dhjetë të ligës.Catania vs. Vicenza - 25 October 2014 - Soccerway Më 6 dhjetor, Çani shënoi golin e dytë të sezonit dhe dhuroi edhe një assist në barazimin dramatik 2–2 në një ndeshje jashtë fushe kundër Bolognës. Ai shënoi sërisht pas dy javësh në një barazim tjetër 2–2 kundër, këtë herë kundër Brescias më 20 dhjetor, ku Çani shënoi golin e parë të ndeshjes në minutën e gjashtë me kokë pas një korneje.

Karriera ndërkombëtare
Në shkurt 2011, Çani tregoi për mediat shqiptare se ëndërra e tij ishte për të qënë pjesë e kombëtares shqiptare. Një vit më vonë, ëndërra e tij u bë realitet, pasi u thirr nga trajneri i ri Gianni De Biasi për ndeshjen miqësore kundër Gjeorgjisë më 29 shkurt 2012. Debutimi i tij në këtë ndeshje solli edhe golin e tij të parë e cila e erdhi vetëm tre minuta pasi ndeshje kishte filluar, por Shqipëria u mposht me rezultatin 2–1. Pas ndeshjes ai shpehu gëzimin e tij për debutimin si dhe për golin e shënuar.

Në ndeshjen hapëse të kualifikueseve të Kupës së Botës 2014 kundër Qipros, Çani hyri në fushën e lojës si zëvëndësues në minutën e 81të në vend të sulmuesit Hamdi Salihi dhe shënoi golin e dytë të kombëtares tre minuta më pas me kokë pas një krosimi të mesfushorit Jahmir Hyka; goli i tij i pasua nga ai i veteranit Erjon Bogdani, i cili fiksoi shifrat 3–1 në stadiumin Qemal Stafa. Në ndeshjen e tretë kualifikuese kundër Islandës, Çani shënoi golin e barazimit të përkohshëm 1–1 pas një asisti brënda zonës të mesfushorit Alban Meha, por në fund Shqipëria u mposht 2–1.

Më 26 mars 2013, Çani shënoi golin e katërt me kombëtaren në fitoren 4–1 kundër Lituanisë në stadiumin Qemal Stafa. Ai shënoi golin e dytë të ndeshjes në minutën e 37të duke mposhtur portierin kundërshtar pas një assisti në zonë nga mesfushori Migjen Basha.

Çani u la jashtë skuadrës për dy ndeshjet e fundit të kualifikueseve kundër Zvicrës dhe Qirpos respektivisht më 11 dhe 15 tetor 2013.

Jeta personale
I lindur në Tiranë, Çani emogroi sëbashku me mamanë e tij për në Itali ende pa mbushur një vjeç.Edgar Cani interviste per Digitalb&SuperSport YouTube.com, 28 dhjetor 2014 Ai ka thënë se një nga shtysat më të mëdhaja të tij që e bëri futbollist ishte mamaja e tij.Edgar Cani: Mami më ka përkrahur shumë në futboll  Story.al, Ilda Lumani, 28 dhjetor 2014

 Statistikat 
Klubet
Redaktuar më 24 dhjetor 2014 
SezoniKlubiLigaLigaKupaEuropaTotalNdeshjeGolaNdeshjeGolaNdeshjeGolaNdeshjeGola 2007–08  Pescara  Serie C111300--113 Palermo  Serie A 1000--10 2008–09  Ascoli  Serie B24400--244 2009–10  Padova19200--192 Piacenza13400--134 2010–11  Modena 34521--366Total Palermo10000010Total me klubet e Serie B901521009216 2011–12  Polonia Varshava  Ekstraklasa 261122--2813 2012–135010--60Total311132003413 2012–13  Catania  Serie A 4000--40 2013–14  Carpi  Serie B14110--151 Bari 17400--174Total 2013–143151000325 2014–15  Catania  Serie B 13300--133Total Catania1730000173Karriera në total18137630018740

Kombëtarja
Redaktuar më 28 dhjetor 2014 Edgar Çani | National Football TeamsEdgar Çani - national football team player EU-Football.info
 Kombëtarja shqiptare VitiNdeshjeGola201293201361201400201500Total154

Golat me kombetaren
Lista e golave dhe rezultateve me kombëtaren shqiptare.
 #  Data  Vendi  Vendi  Goli  Rezultati  Kompedicioni 1.  29 shkurt 2012  Mikheil Meskhi Stadium, Tbilisi, Gjeorgji   Gjeorgjia  1–0  1–2  Ndeshje Miqesore 2.  7 shtator 2012  Stadiumi Qemal Stafa, Tiranë, Shqipëri   Qiproja  2–1  3–1  Kualifikueset e Kupës së Botës 2014 3.  12 tetor 2012  Stadiumi Qemal Stafa, Tiranë, Shqipëri   Islanda  1–1  1–2  Kualifikueset e Kupës së Botës 2014 4.  26 mars 2013  Stadiumi Qemal Stafa, Tiranë, Shqipëri   Lituania  2–0  4–1  Ndeshje Miqesore

 Referime 

 Lidhje të jashtme 
 Edgar Çani (90minut.pl) - 
 Edgar Çani  – Rekordi kompetitiv te FIFA
 Edgar Çani – Rekordi kompetitiv te UEFA
 Edgar Çani - national football team player EU-Football.info
 Edgar Çani National Football Teams''

Kategoria:Lindje 1989
Kategoria:Njerëz që jetojnë
Kategoria:Futbollistë nga Tirana
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në Delfino Pescara 1936
Kategoria:Futbollistë në U.S. Città di Palermo
Kategoria:Futbollistë në Ascoli Calcio 1898
Kategoria:Futbollistë në Piacenza Calcio 1919
Kategoria:Futbollistë në Calcio Catania
Kategoria:Futbollistë në Modena F.C.
Kategoria:Futbollistë në Polonia Varshava
Kategoria:Futbollistë në Carpi F.C. 1909
Kategoria:Futbollistë në A.S. Bari
Kategoria:Futbollistë në A.C. Pisa 1909
Kategoria:Futbollistë në Serie C1
Kategoria:Futbollistë në Serie B
Kategoria:Futbollistë në Serie A
Kategoria:Futbollistë në Ekstraklasa
Kategoria:Futbollistë në Kategoria Superiore